Хълмът Царевец е заобиколен от три страни от река [Янтра](https://bg.wikipedia.org/wiki/%D0%AF%D0%BD%D1%82%D1%80%D0%B0). По време на Втората българска държава е обитаван от царския двор, [болярите](https://bg.wikipedia.org/wiki/%D0%91%D0%BE%D0%BB%D1%8F%D1%80%D0%B8%D0%BD) и патриарха. Опасан е от крепостна стена, построена върху естествени отвесни скали. [Крепостта](https://bg.wikipedia.org/wiki/%D0%9A%D1%80%D0%B5%D0%BF%D0%BE%D1%81%D1%82) имала три входа. Главният вход почвал с подвижен мост над пресечената скала и имал три последователни врати, вторият (Малката порта) свързвал Царевец с [Асенова махала](https://bg.wikipedia.org/wiki/%D0%9A%D0%B2%D0%B0%D1%80%D1%82%D0%B0%D0%BB_%D0%90%D1%81%D0%B5%D0%BD%D0%BE%D0%B2), а третият – с Момина крепост. В средата на Царевец се издигал [дворецът](https://bg.wikipedia.org/wiki/%D0%94%D0%B2%D0%BE%D1%80%D0%B5%D1%86). Защитен бил с яки каменни стени и бойни кули.

На най-високата част на Царевец се намирала патриаршеската църква *„Възнесение Христово“.*

Царевец не е бил тясно затворена крепост, а истински средновековен град, гъсто застроен с жилищни и други сгради. Населението на града е било 18 000 – 20000 души. Търновград създава връзки с градовете Генуа, Брашов, [Неапол](https://bg.wikipedia.org/wiki/%D0%9D%D0%B5%D0%B0%D0%BF%D0%BE%D0%BB), [Лондон](https://bg.wikipedia.org/wiki/%D0%9B%D0%BE%D0%BD%D0%B4%D0%BE%D0%BD), [Париж](https://bg.wikipedia.org/wiki/%D0%9F%D0%B0%D1%80%D0%B8%D0%B6), [Виена](https://bg.wikipedia.org/wiki/%D0%92%D0%B8%D0%B5%D0%BD%D0%B0), [Манчестър](https://bg.wikipedia.org/wiki/%D0%9C%D0%B0%D0%BD%D1%87%D0%B5%D1%81%D1%82%D1%8A%D1%80). В Търновград са се развивали над 50 занаята като златарство, дърводелство, грънчарство и други.