**Катедрален храм “Св. Рождество Богородично”**

Катедралата е една от най-красивите и впечатляващи сгради във Велико Търново. Построена е през 1933 – 1934 г. върху стара църква, която е била дело на майстор Колю Фичето, но е била разрушена от земетресение през 1913 г.

**Църква „Свети 40 мъченици“**

Тя е паметник на културата. В църквата се намират едни от най-значителните писмени паметници – Омуртаговата, Асеновата и Граничната колона от крепостта Родосто от времето на хан Крум. Вярва се, че търновските царе на България са погребани именно тук.

### Църква „Свети Димитър“

Намира се на десния бряг на р. Янтра и е най-старата средновековна църква във Велико Търново. Свързана е с обявяването на въстанието през 1185 г. срещу византийското владичество под ръководството на болярите Петър и Асен. Тук са коронясали и първите владетели от Асеновата династия – Петър, Асен и Калоян.